**Ana Maria Rosa Martins Gomes** (s. 9. helmikuuta 1954 Lissabon, Portugali) on portugalilainen poliitikko ja diplomaatti. Gomes oli Euroopan parlamentin jäsen 2004–2019. Hänen puolueensa on Portugalin Sosialistinen puolue ja europarlamenttiryhmä sosialistien ja demokraattien ryhmä.

Tausta
------

Gomes syntyi Lissabonissa São Sebastião da Pedreirassa. Hän aloitti opiskelun Lissabonin yliopiston oikeustieteellisessä tiedekunnassa vuonna 1972, kun autoritaarinen Estado Novo -järjestelmä lisäsi valtaansa yliopistossa reaktiona opiskelijoiden mielenosoituksiin. Gomes aktivoitui hallinnon vastaisessa opiskelijapolitiikassa ja liittyi maanalaiseen poliittiseen toimintaan.

Diplomaattinen ura
------------------

Diplomaatti Ana Gomes Yhdysvaltain presidentin Ronald Reaganin ja Portugalin presidentin António Ramalho Eanesin takana. Kuva vuodelta 1985.
Gomes aloitti diplomaatinuransa vuonna 1980, jolloin hän tuli Portugalin ulkoasiainhallinnon EEC-jäsenyysneuvotteluja käyvälle osastolle. Hän palveli Portugalin YK-edustustoissa Genevessä ja New Yorkissa, suurlähetystöissä Tokiossa ja Lontoossa sekä Portugalin suurlähettiläänä Indonesiassa, jossa hän solmi uudelleen Portugalin suhteet Indonesiaan ja oli neuvottelemassa Portugalin entisen siirtokunnan Itä-Timorin itsenäisyydestä. Palvelus Indonesiassa ja Itä-Timorissa teki Gomesista tunnetun.

Poliittinen ura
---------------

Gomes toimi Euroopan parlamentin jäsenenä kolmen kautta, vuosina 2004–2019. Hänet valittiin parlamenttiin ensimmäisen kerran europarlamenttivaaleissa 2004 ja uudelleen vuosien 2009 ja 2014 europarlamenttivaaleissa. Hän oli ulkoasiainvaliokunnan jäsen vuosina 2004–2014, turvallisuus- ja puolustuspolitiikan alivaliokunnan jäsen 2004–2019, ihmisoikeuksien alivaliokunnan jäsen 2009–2014 sekä kansalaisvapauksien sekä oikeus- ja sisäasioiden valiokunnan jäsen 2014–2019.

Portugalin presidentinvaalissa 2021 Gomes sai 13 prosenttia eli toiseksi eniten ääniä. Hän on eniten ääniä saanut nainen Portugalin presidentinvaaleissa.

### Vaalitulokset

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Europarlamenttivaalit |
| --- |
| Vuosi | Puolue | Sija listalla | Tulos | Viite |
| 2004 | PS | 2. | valittiin |  |
| 2009 | PS | 7. | valittiin |  |
| 2014 | PS | 6. | valittiin |  |
|

 |   |   | 

| Presidentinvaalit |
| --- |
| Vuosi | Äänet | Osuus | Tulos | Viite |
| 2021 | 540 823 | 12,96 % | ei valittu |  |

 |   |   | 

| Kuntavaalit |
| --- |
| Vuosi | Kunta | Tulos | Viite |
| 2009 | Sintra | valittiin |  |

 |   |   |

Tunnustukset
------------

Gomesille myönnetyt portugalilaiset kunniamerkit:

* Henrik Purjehtijan ritarikunnan suurupseeri (18.3.1986)
* Portugalin ansioritarikunnan komentaja (27.4.1993)
* Kristuksen veljeskunnan suurristi (9.6.2000)

Ulkomaisia kunniamerkkejä:

* Itä-Timorin ritarikunnan merkki (30.8.2009)

Gomes on saanut tunnustukseksi työstään useita ihmisoikeuspalkintoja.

Lähteet
-------

1. 1 2  Entidades nacionais agraciadas com ordens Portuguesas Chancelaria das Ordens Honoríficas Portuguesas. Viitattu 11.5.2022. (portugaliksi)
2. ↑  [ Ana Gomes 
– Kahdeksas vaalikausi] Euroopan parlamentti. Viitattu 11.5.2022.
3. 1 2 3 4 5  Ana Gomes, Portugal, MEP: 2004-2019 Euroopan parlamentti. Viitattu 11.5.2022. (englanniksi)
4. ↑  Mapa Oficial nº 1/2004 – Eleições para o Parlamento Europeu realizadas em 13 de Junho de 2004 (PDF)  3.6.2004. Comissão Nacional de Eleições. Viitattu 11.5.2022. (portugaliksi)
5. ↑  Diário da República, 1.ª série — N.º 123 — 29 de Junho de 2009 (PDF)  29.6.2009. Comissão Nacional de Eleições. Viitattu 11.5.2022. (portugaliksi)
6. ↑  Mapa Oficial n.º 1/2014 – Eleição dos Deputados ao Parlamento Europeu realizada em 25 de maio de 2014 (PDF)  25.5.2014. Comissão Nacional de Eleições. Viitattu 11.5.2022. (portugaliksi)
7. ↑  Mapa Oficial n.º 1-A/2021 (PDF)  9.2.2021. Comissão Nacional de Eleições. Viitattu 11.5.2022. (portugaliksi)
8. ↑  Diário da República, 1.ª série — N.º 89 — 7 de Maio de 2010 (PDF)  7.5.2010. Comissão Nacional de Eleições. Viitattu 11.5.2022. (portugaliksi)
9. ↑  Decreto predisente  30.8.2009. Jornal da República de Timor Leste. Viitattu 11.5.2022. (portugaliksi)

Aiheesta muualla
----------------

* Ana Gomesin kotisivut

* Kuvia tai muita tiedostoja aiheesta **Ana Gomes** Wikimedia Commonsissa

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
* Saksa
* Yhdysvallat
* Portugali

 |
|  |
| Muut | 
* IdRef

 |

 |